S-972/2013

Mál þetta, sem dómtekið var 21. nóvember 2013, höfðaði lögreglustjórinn á höfuðborgarsvæðinu með ákæru 15. október 2013 á hendur:

„V-kk-þgf Þ-kk-þgf Ó-kk-þgf, kt. 000000-0000, Deildarási 7, Reykjavík,

I.

Fyrir þjófnað árið 2013 í Reykjavík með því að hafa:

1. Miðvikudaginn 9. janúar, brotist inn í kjallaraíbúð að Melbæ 31, með því að brjóta stormjárn á glugga á suðurhlið hússins, og stolið þaðan Toshiba Satelite fartölvu og Sony stafrænni myndavél.

2. Fimmtudaginn 6. júní, brotist inn í íbúð að Hraunbæ 156, með því að brjóta upp stormjárn á glugga fyrir ofan svalahurð á suðurhlið hússins og stolið þaðan tveimur fartölvum með hleðslutækjum, fartölvutösku, einu pari af strigaskóm, einum heyrnatólum, einum flakkara af gerðinni My passport, sjónauka og Canon bakpoka sem í var myndavél, þrífótur fyrir myndavél, flass og linsa

3. Fimmtudaginn 6. júní, stolið debetkorti I-kvk-ef Þ-kvk-ef N-kvk-ef, kt. 000000-0000, á heimili hennar að Stelkshólum 10.

4. Þriðjudaginn 25. júní, farið inn á kaffistofu starfsmanna Krónunnar í Rofabæ og stolið þaðan handtösku með seðlaveski sem innihélt danskar krónur að verðgildi 50.000 íslenskar krónur og tveimur greiðslukortum.

Teljast brot þessi varða við 244. gr. almennra hegningarlaga nr. 19/1940.

II.

5. Fyrir fjársvik í Reykjavík með því að hafa fimmtudaginn 6. júní 2013, blekkt starfsfólk í staðgreiðsluviðskiptum, með framvísun á debetkorti útgefnu á hendur I-kvk-þgf Þ-kvk-þgf N-kvk-þgf, og með því svikið út vörur og þjónustu samtals að fjárhæð 93.400 kr. á eftirtöldum stöðum:

1. Á sólbaðstofunni Súpersól, þjónustu samtals að fjárhæð 3.400 kr.

2. Í Símabúðinni Firði, vörur samtals að fjárhæð 90.000 kr.

Teljast brot þessi varða við 248. gr. almennra hegningarlaga nr. 19/1940.

III.

6. Fyrir umferðarlagabrot með því að hafa laugardaginn 4. ágúst 2012 ekið bifreiðinni ND-404 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 0,85‰ og amfetamín 25 ng/ml) um Vesturlandsveg í Ártúnsbrekku og inn á bifreiðastæði við verslun N1 Ártúnsholti, þar sem ákærði lagði bifreiðinni í bifreiðastæði, þar sem lögregla hafði afskipti af honum, en ákærði hljóp þá undan lögreglumönnum sem handtóku síðan ákærða skammt frá.

Telst brot þetta varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 19. gr. lögreglulaga nr. 90/1996.

IV.

7. Fyrir ávana- og fíkniefnalagabrot í Reykjavík árið 2013 með því að hafa í vörslum sínum í bifreiðinni DZ-619 1,56 g af amfetamíni, 4 ml af Dromostanolone anabólískum sterum, 5 ml af Nandrolon anabólískum sterum og 4 ml af Testosterone anabólískum sterum, sem staðsett var á bifreiðastæði við Skógarás.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 1,56 g af amfetamíni, 4 ml af Dromostanolone anabólískum sterum, 5 ml af Nandrolon anabólískum sterum og 4 ml af Testosterone anabólískum sterum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið 1983. Samkvæmt sakavottorði á hann að baki þó nokkurn sakaferil. Nú síðast hlaut hann fimm mánaða fangelsisdóm í október árið 2011 fyrir brot gegn 1. mgr. 244. gr. og 1. mgr. 254. gr. almennra hegningarlaga nr. 19/1940. Hinn 22. janúar 2012 var ákærða veitt reynslulausn í eitt ár á eftirstöðvum refsingar sem þá nam 100 dögum. Með brotum sínum nú hefur ákærði rofið skilyrði reynslulausnar og verður hún því dæmd upp, sbr. 1. mgr. 65. gr. laga nr. 49/2005 um fullnustu refsinga, og refsing ákvörðuð jafnframt með hliðsjón af 77. gr. almennra hegningarlaga. Þá hefur ákærði nú í fjórða sinn sinn, eftir að hann varð fullra 18 ára, sbr. 1. mgr. 71. gr. almennra hegningarlaga, verið fundinn sekur um akstur undir áhrifum áfengis eða fíkniefna.

Þykir refsing ákærða hæfilega ákveðin fimm mánaða fangelsi.

Með vísan til tilvitnaðra ákvæða laga nr. 50/1987 í ákæru ber að svipta ákærða ökurétti í ævilangt frá dómsbirtingu að telja.

Á grundvelli 6. mgr. 5. gr. laga nr. 65/1974 verður ákærða gert að sæta upptöku á 1,56 g af amfetamíni. Með vísan til 3. mgr. 49. gr. lyfjalaga nr. 93/1994 og 181. gr. tollalaga nr. 88/2005 verður ákærða gert að sæta upptöku á 4 ml af Dromostanolone anabólískum sterum, 5 ml af Nandrolon anabólískum sterum og 4 ml af Testosterone anabólískum sterum.

Þá ber að dæma ákærða til að greiða málsvarnarþóknun skipaðs verjanda síns, G-kk-ef S-x-x R-kk-ef hdl., að meðtöldum virðisaukaskatti, 85.000 krónur. Ákærði greiði 120.115 krónur í annan sakarkostnað.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, V-kk-nf Þ-kk-nf Ó-kk-nf, sæti fangelsi í fimm mánuði.

Áréttuð er ævilöng svipting ökuréttar ákærða frá dómsbirtingu að telja.

Ákærði sæti upptöku á 1,56 g af amfetamíni, 4 ml af Dromostanolone anabólískum sterum, 5 ml af Nandrolon anabólískum sterum og 4 ml af Testosterone anabólískum sterum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 85.000 krónur, og greiði jafnframt 120.115 krónur í annan sakarkostnað.

A-kk-nf H-kk-nf